|  |  |
| --- | --- |
| Studienævnsmøde d. 20. november 2012  Til stede: Anne Mette Mørcke, Kristian Stengaard-Pedersen, Per Höllsberg, Mogens Andreasen, Torben Bæk Hansen, Nina Bjerre Andersen, Lise Haubjerg Nielsen, David Reiss Axelsen, Sidsel Støy, Kim Nielsen og Henrik Hansen  Fraværende: Torsten Lauritzen  Fra studieadministrationen: Karoline Engsig-Karup, Lene Marie Ehrhorn  Fra studievejledningen: Kathrine Weile | Referat |

# Dagsorden godkendt

# Referat godkendt med bemærkninger

# Dispensationssager Orientering om afgjorte sager. På mødet blev følgende besluttet: Afslag på ansøgning om dispensation til 2 års udsættelse af den 6-årige tidsfrist for beståelse af bacheloruddannelsen. Den studerende har stadig et år tilbage inden tidsfristen udløber og vurderes i øjeblikket studieuegnet. Problematikken vedrørende tildeling af klinikplads i Aarhus var på baggrund af flere henvendelser fra studerende atter oppe til diskussion. Der var indkommet 4 forskellige sager, hvor studerende søger om dispensation til en klinikplads i Aarhus med andre begrundelser end angivet i regelsættet. Alle 4 sager blev afvist, og studienævnet valgte at fastholde gældende regler for tildeling af klinikplads. Det præciseres, at hjemmeboende børn skal have folkeregisteradresse hos den studerende, hvis der skal gives førsteret til en klinikplads i Aarhus.

# Meritsager Orientering om afgjorte sager.

På mødet blev følgende besluttet:

Fagets anbefaling af et afslag på forhåndsgodkendelse af merit for kurset medicinsk biokemi blev fulgt, da indholdet i det ansøgte kursus ved University of Tampa, USA, ikke fandtes dækkende.

Man gav en forhåndsgodkendelse af merit for kurset patologi, da de to ansøgte kurser ved Bond University, Australien, i meget høj grad dækker mål, indhold og niveau. I dette tilfælde valgte studienævnet dermed at gå imod det pågældende fags anbefaling om afslag og forhåndsgodkendte et kursus i udlandet.  
Der opleves stor forvirring blandt de studerende om, hvilke fag der er blevet godkendt til udlandsophold, og hvordan proceduren er. Der arbejdes i studieadministrationen på et skema, hvor alle godkendte fag fremover kan ses. Der arbejdes yderligere på at stramme processen op vedrørende ansøgning om forhåndsgodkendelse. Nogle fag har en vejledning til, hvad et fag skal indeholde, for at det kan godkendes. Flere fag opfordres til at udarbejde en sådan vejledning, som kan lægges på hjemmesiden til de studerende, dog kun som vejledende information.  
Studienævnet ser en udfordring i grænsefladen til Talent.

# Drøftelse af karakterfordeling vinter 11/12 Karakterfordelingen for vintereksamen 2011/12 er opgjort og blev drøftet med henblik på at identificere eventuelle problemstillinger. Det bemærkes, at dumpeprocenten i makroskopisk anatomi 2 er meget lav i forhold til tidligere. Det bemærkes dog også, at der kun er givet et enkelt 12-tal til samme prøve. På kandidatdelen består de studerende som hovedregel alle deres eksamener i første forsøg. Der er en smule fejl i tallene, da der i udtrækket ikke var blevet taget højde for, at der på medicinstudiet er vinteroptag. Der er gjort opmærksom på dette, og der rettes op på det fremover. De relevante tal offentliggøres i Acuta.

# Justering/endelig godkendelse af notat om antal undervisningstimer på BA Notatet blev foreløbigt godkendt på studienævnsmødet d. 14. august og har efterfølgende været sendt i høring hos institutterne (biomedicin og folkesundhed). Af høringssvaret fra Institut for Biomedicin fremgår det, at instituttet overordnet forholder sig meget positivt til notatet og der påpeges yderligere fordele, end de faktorer der er beskrevet i notatet. Der opleves en god forståelse for, at notatet skal fungere som en vejledning, og høringssvarene er således overvejende positive. Anatomifagene udtrykker dog bekymring og stiller spørgsmål ved behovet for en begrænsning af antallet af undervisningstimer.

# Notatet blev godkendt endeligt af SN, og på baggrund heraf tager studieadministrationen kontakt til de pågældende institutledere for at identificere de fag, der bliver berørt, med henblik på at få udarbejdet nye kursusbeskrivelser til godkendelse i studienævnet.

# Drøftelse af rapport vedrørende førsteårsfrafald på medicin AU har udarbejdet en rapport om førsteårsfrafald, som studienævnet har til drøftelse. Rapporten suppleres af en nypubliceret artikel om frafaldet på medicin. Frafald på de første 3 måneder af studiet er ikke talt med i rapporten, hvorfor artiklen vidner om et større frafald end rapporten giver indtryk af. Det bemærkes, at frafaldet generelt er større hos den gruppe studerende, der påbegynder medicinstudiet umiddelbart efter at have bestået den adgangsgivende eksamen. Der er således et tilsvarende mindre frafald blandt de studerende, der har holdt ½-1 års pause mellem at have bestået den adgangsgivende eksamen og påbegyndelsen af medicinstudiet. Det bemærkes også, at det procentvise frafald er større blandt studerende optaget på baggrund af en HF-eksamen.

# Nedsættelse af pensum-prøveudvalg på makroskopisk anatomi Kommissoriet for nedsættelsen af et pensum-prøveudvalg på makroskopisk anatomi blev diskuteret og godkendt med få bemærkninger.

# Ændring af reeksamen på Makroskopisk Anatomi 2 Formen på reeksamen i makroskopisk anatomi 2 blev efter indstilling fra faget ændret til at afspejle den ordinære eksamen i disciplinen, dvs. en præparatprøve med efterfølgende skriftlig eksamen. Dette har effekt fra vintereksamen 2012/13.

# Ændring af obligatorisk sprog i bacheloropgaven Faget indstiller, at det gøres obligatorisk, at bacheloropgaven udarbejdes på engelsk. Den generelle holdning i studienævnet er, at eftersom al forskning foregår på engelsk, og at man som studerende/forsker ikke kan få publiceret tungere artikler på dansk, så kan man ligeså godt få det videnskabelige sprog indarbejdet hurtigst muligt. Det kan måske endda vise sig at være nemmere for de studerende at udarbejde opgaven på engelsk, da alle artikler i forvejen er på engelsk. Forslaget blev vedtaget og indarbejdes i studieordningen fra og med F13.

# Godkendelse af pensum Bøger til pensum i hhv. psykiatri 11. semester, samt medicin og kirurgi på 12. semester blev godkendt efter indstilling fra lærestolsprofessorerne. Bøgerne udgør supplerende pensum.

# Til orientering oversigt over godkendte valgfag

# Til orientering vejledning til nye regler om gruppeprøver

# Til orientering brev fra prodekan Berit Eika til institutleder Thomas G Jensen om undervisning og eksamen i mikroskopisk anatomi

# Til orientering tidsplan for semesterplanlægning KA (årshjul)

# Til orientering referat af første kvartalsmøde mellem IKM, prodekan, studieleder og studieadministrationen

# Eventuelt På baggrund af evalueringsrapportens mange sider og måske i visse henseender for store omfang, har et medlem af studienævnet taget processen i egen hånd. Fremgangsmåden er at sammenholde et evalueringsskema med selve målbeskrivelsen, så de studerende ved et fags afslutning evaluerer ud fra målbeskrivelsen. Studienævnet finder tiltaget spændende og afventer nærmere.

# Studieleder gør efterfølgende opmærksom på, at AU har nedsat et udvalg om en revision af al undervisningsevaluering på tværs af fakulteterne. Studieleder Eva Karring (odontologi), lektor Ole Sonne (medicin) og medicinstuderende Nina Bjerre Andersen deltager fra Health.